**210811**

**Мәсіхшіліктің ерекшелігі неде?**

***«Сөз өмірдің бастауы болған. Сол өмір адамзат үшін Нұр еді. 5Нұр түнекте жарқырайды, ал түнек Нұрды жеңе алған емес.»***

***(Жохан 1:4-5)***

70 жылдан астам уақыт бойы менің қайын атам, доктор Гай Даффилд Киелі кітап мұғалімі, автор және қызметші болды. Ол өзінің өмірінде уағыз, мәсіхшілік өмір туралы кітаптар жазды. Ол 80 жастан асқанда, қарттар үйінде тұрғанда, сол жерде жұмыс істейтін ливандық жас әйел онымен кездесіп, доктор Даффилдтың Киелі кітаптың табиғаттан тыс кітап екеніне сенетініне үлкен қызығушылық танытты.

Киелі кітап туралы ешнәрсе білмейтін жас әйел одан бұл кітаптың неліктен ерекше екенін түсіндіруді сұрады. Доктор Даффилд шыдамдылықпен оның сұрақтарына жауап беруге тырысты, содан кейін ол кенеттен оған бір күтпеген сұрақ қойды. «Ізгі Хабарды уағыздаған жылдарыңызда, сіз ашқан ең үлкен ашылу немесе шындық қандай?» - деп сұрады.

Өзінің көптеген оқыту мен уағыздау жылдарында, ол көптеген сұрақтарға жауап берген еді, бірақ бұл сұрақ оны біраз тоқтап, ойлануға мәжбүр етті. «Мен көрген ең үлкен ашылу қандай?» - деп ойланып қалды.

Сөйтіп, ол: «Негізінде, мәсіхшілік - бұл Құдайдың Өзі бізге ашылуы» -деп бастады. Шын мәнінде, бұл мәсіхшіліктің - буддизмнен, исламнан, синтоизмнен және әлемнің басқа діндерінен айырмашылығы болып табылады. Мәсіхшіліктің шындығы да осыған байланысты.

Жаңа өсиеттің алғашқы төрт кітабын жиі «төрт Ізгі Хабар» деп атайды. Бірақ іс жүзінде төрт түрлі Ізгі Хабар жоқ, тек төрт түрлі адам жазған бір Ізгі хабар бар. Ізгі хабар сөзі грек тілінде екі сөзден құралған, “жақсы жаңалық!” дегенді білдіреді. Бұл сөз бірінші рет, екі әскер арасындағы соғыста, олардың біреуі жеңіске жеткенде, сол жақсы хабарды сипаттау үшін қолданылды.